Vážení zákazníci,

ZSSK CARGO ponúka svojim zákazníkom na základe Prepravno-obstarávateľskej zmluvy (POZ) služby súvisiace s poskytovaním informácií o polohe vozňov a zásielok v nasledujúcich formách:

**1.) prístupu k štruktúrovaným informáciám prostredníctvom Zákazníckeho portálu ISP:**

 ***- o polohe a stave vozňov,***

 ***-o polohe a stave zásielok,***

Zákaznícky portál ISP je dostupný zo siete internet na stránke ZSSK CARGO [www.zscargo.sk](http://www.zscargo.sk/) ako ponuka ON LINE služieb v časti pre zákazníkov.

**2.) prístupu k štruktúrovaným informáciám prostredníctvom zasielania zostáv v dohodnutom čase a na dohodnutú elektronickú adresu:**

 ***- o polohe a stave vozňov,***

 ***- o polohe a stave zásielok,***

Výstupné zostavy o stave a polohe zásielok a vozňov, sú rozdelené do dvoch skupín:

***- Skupina typizovaných zostáv***,

***- Skupina zákazníkom definovaných zostáv*** (zostavy šité na mieru potrebám zákazníka),

Obe skupiny môžu byť zasielané vo formáte (xls., pdf., txt., html, xml.) na zákazníkom definované elektronické adresy a v zákazníkom definovaných časových intervaloch.

Mimo uvedených typizovaných zostáv, vie ZSSK CARGO ponúknuť aj spracovanie nadštandardnej zostavy na základe požiadavky zákazníka.

Spracovanie takejto zostavy je realizované na základe prvotného zadania predloženého zo strany zákazníka. Po vykonaní prvotnej analýzy na strane ZSSK CARGO sú zákazníkovi oznámené podmienky za akých je možné požadovaný výstup spracovať.

**Kódy štandardných zostáv ponúkaných Železničnou spoločnosťou Cargo Slovakia, a.s.**

|  |  |  |  |
| --- | --- | --- | --- |
| **Kód zostavy** | **Typ** | **Popis** | **Štruktúra** |
| **TZ01** | **Podaj zásielok** | **Informácie o podaných zásielkach zákazníka za predchádzajúci deň** |  |
| **TZ02** | **Dodaj zásielok** | **Informácie o dodaných zásielkach zákazníka za predchádzajúci deň** |  |
| **TZ03** | **Poloha zásielok** | **Informácie o naposledy známej polohe zásielky v čase generovania zostavy** |  |
| **TZ04** | **Tranzit zásielok** | **Informácie o tranzitných zásielkach cez územie SR** |  |
| **TZ05** | **Prehľad zásielok** | **Informácie o zásielkach zákazníka nachádzajúcich sa v obvode ZSSK CARGO** |  |
| **TV01** | **Informácia o polohe vozňa1** | **Informácie o polohe vozňov držiteľa vozňov v obvode ZSSK CARGO –** podmienkou pre spracovanie tohto typu zostavy, je dodanie zoznamu všetkých vozňov držiteľa vrátane technických charakteristík vo formáte xls. |   |
| **TV02** | **Informácia o polohe vozňa2** | **Informácie o polohe vozňov držiteľa vozňov v obvode ZSSK CARGO -** podmienkou pre spracovanie tohto typu zostavy, je dodanie zoznamu všetkých vozňov držiteľa vrátane technických charakteristík vo formáte xls. |   |
| **TV03** | **Informácia o polohe vozňa3** | **Informácie o polohe ložených vozňov zákazníka.** |  |
| **TV04** | **Informácia o sledovaných vozňoch 1** | **Informácie o sledovaných vozňoch na základe zoznamu dodaného zákazníkom - držiteľom** |  |